अन्न जल सेवा ट्रस्ट ने सवा सौ बुजुर्गों को बांटे सीनियर सिटीजन कार्ड
अन्नजल सेवा ट्रस्ट ने बुधवार को सिविल हॉस्पिटल स्थित अपने ऑफिस में 125 बुजुर्गों को सीनियर सिटीजन कार्ड बांटे। इसकी शुरूआत एसएमओ डा. परविंदरपाल सिंह सिद्धू ने की। एसएमओ ने ट्रस्ट द्वारा किए जा रहे समाज सेवी कार्यों की सराहना करते हुए भरोसा दिलाया कि वे हॉस्पिटल में भी सीनियर सिटीजनों को किसी तरह की परेशानी नहीं आने देंगे। सीनियर सिटीजन कार्डों पर मिलने वाली हर सुविधा उन्हें मिलेगी। ट्रस्ट के प्रधान शिवराम सरोए ने बताया कि 26 दिसंबर को हॉस्पिटल में लगे मेगा अवेयरनेस कैंप में इन बुजुर्गों के फार्म भरे गए थे। इन्हें कार्ड बनवाकर बांटे गए हैं। इन कार्डों पर बुजुर्गों को सरकारी सुविधाअों का लाभ मिलेगा। सिविल हॉस्पिटल में फ्री ओपीडी पर्ची मिलेगी और चैकअप भी पहल के आधार पर होगा। इस मौके पर फार्मासिस्ट कुलभूषण सिंगला, अरुण कुमार, ट्रस्ट के मास्टर गुरमीत सिंह, मंजू जैन, सीमा जैन, राजीव कुमार, ऊषा, संजीव जैन, रवि पराशर भी मौजूद रहे।
अन्न जल सेवा ट्रस्ट ने बुधवार को सिविल हॉस्पिटल स्थित अपने ऑफिस में 125 बुजुर्गों को सीनियर सिटीजन कार्ड बांटे।
hin_Deva hin_Deva hin_Deva